
O ano 2012 comezou no concello de 
Vigo cunha suba do 4.27% no prezo 
do Vitrasa (ademais do 3,8% en ta- 
xas e impostos), que nos sitúa como 
un dos municipios co transporte ur- 
bano máis caro. 

As/os usuar¡as/os de Vitrasa temos 
que pagar 1,22 euros cada vez que 
empregamos o servizo; 0,84 coa 
tarxeta verde. Pero a viaxe sáenos 
en realidade aínda máis cara, posto 
que o prezo real é de 1,25 euros. 


“Ás compras de automóbiles caros 

icreceron en 2011 un 112%”. Cincodias.com. ¡ 


Vitrasa 

Vitrasa é a empresa concesiona- 
ria do transporte urbano de Vigo 
dendeoano 1968. 

No ano 2002 Vitrasa únese con Tuzsa 
e AutoRes, creando o Grupo Avan- 
za, principal operador nestes 
momentos, xunto con ALSA, do 
transporte por estrada no estado 
español. 

No ano 2006 o grupo Avanza pasou 
a estar controlado por unha única 
sociedade, Doughty Hanson, vln- 
culada ao sector de capital de 
risco. Esta sociedade tentou ven- 
der Avanza a finais do pasado ano, 
fracasando finalmente a operación. 

Nestes momentos, o grupo contro- 
la, ademais do de Vigo e Zaragoza, 
o transporte urbano doutras 24 ci- 
dades, entre elas, Ourense. 

Segundo os seus propios datos, o 
grupo Avanza xera unha factu- 
ración dedarada anual duns 400 
millóns de euros, procedendo un 
40% do transporte urbano. 


En 1994 Vitrasa renova a conce- 
sión por 25 anos máis, ata 2019 


A diferenza entre este valor e o pre- 
zo bonificado, dámoslla a Vitrasa a 
través do Concello de Vigo. Máis de 
nove millóns de euros ao ano 1 . 
Xusto a cantidade na que parece ser 
que se reducirán as partidas sociais 
no orzamento de 2012 2 . 

O prezo do transporte urbano en 
Vigo medra case á mesma taxa 
que o desemprego na cidade. 

’Faro de Vigo. 7 de novembro, 2011. 2 Atlántico Diario. 4de xaneiro, 2012. 

Condicións laborais: 

Estas son as condicións de traballo 
das persoas que transportan a máis 
de 20 millóns de persoas ao ano: 

-Ao redor do 30% do cadro de per- 
soal de Vitrasa é eventual. 

-A xornada laboral é de 38 horas se- 
manais. As xornadas diarias de 9 
horas e media ordinarias de condu- 
ción son habituais, e nas liñas da uni- 
versidade as 13 horas de servizo. 

-Tense dereito a 8 descansos cada 30 
días, pero só dous estan garantidos 
en domingo. Pola distribución de ca- 
lendarios, en moitos casos nin seque- 
ra se pode facer uso de todos eles. 

-As vacacións son asignadas nun mes 
diferente cada ano, polo que un/ 
unha condutor/a pode estar traba- 
llando ata 15 meses seguidos entre 
descansos. 

-Son presionadas/os para cumprir 
uns tempos de ruta imposibles, xa- 

que éstes non estan axustados ao que 
permite a circulación na cidade, en lu- 
gar de reforzar as liñas e habilitar carrís. 

-As horas extra en Vitrasa son algo ha- 
bitual, chegando a unhas 75.000 ho- 
ras extra anuais (ata 5.000 en meses 
de verán); o equivalente ao traballo de 
aproximadamente 40 condutores/as. 


O transporte urbano en grandes cidades do estado: 


Barcelona: tarxeta T50/30 (50 viaxes 
en 30 dias) 0,74 €/viaxe. Tempo de 
transbordo (metro/bus) 1h 15min. 
(cunha moi forte suba e recortes no 2012). 

Sevilla: tarxeta ordinaria sen trans- 


bordo 0,6 €V,con transbordo 0,72 €. 

Bilbo: ordinario 1,20 €; creditrans 
(contransbordo45m¡n) 0,59 €. Frecuen- 
da media 15min e sistema integrado.. 


FRECUENCIAS EN VIGO 





Domingos 

Das 33 liñas "regulares"que cobren o transporte urbano en Vigo, só tres li- 
ñas; C1, C2 e C16 circulan cada 10 e 20 minutos respectivamente. Na maio- 
ría delas a frecuencia de paso é de media hora, e en case a metade 
delas (fundamentalmente liñas do rural), dunha hora. 

Na fin de semana a situación agrávase, reducíndose considerablemente 
as frecuencias, desaparecendo algúns dos servizos e sendo habituais as 
...".frecuen.ci.a.s..va.r.iab.le.s". 


En que se investen as subas?: 

-mellora no servizo? 

É evidente que o número de liñas, 
frecuencias de paso e cobertura de 
novas rutas non creceu ao mesmo 
ritmo exponencial que os prezos. 

Especialmente no rural, o servizo é 
claramente insuficiente. 

-aumento de salarios ao persoal? 

OTribunal Superior de Xustiza condenou 
a Vitrasa a devolver os 300 euros que no 
2009 lle retirou da nómina a toda a planti- 
lla. A débeda, coas actualizacións, pode- 
ría chegar aos 1500€ portraballador/a. 

-mellora na atenaon a/os usuarias/os? 

Vendéusenos a instalación das SIAM 
e o servizo SMBus como unha mello- 
ra no servizo de información. 

Porén, a mensaxe SMBBus ten un 
prezo de 15 céntimos máis impostos. 

Pola súa banda, as pantallas SIAM 
son en realidade un soporte publi- 
citario, onde a información está su- 
preditada á duración dos anuncios, 
de xeito que en moitos casos ésta 
aparece a destempo. Ademais de 
non prestar un servizo real, supón un 
bombardeo de agresivos anuncios 
visuais e sonoros que se nos obriga 
a soportar, logo ter pagado un bille- 
te. Están estes beneficios extra reco- 
llidos no convenio co Concello?, non 
deberían repercutir no descenso pro- 
porcional do billete? 


O transporte urbano de 
Vigo, negocio tamén para 
un banco?? 



O servizo de transporte urbano na 
cidade de Vigo non é só un nego- 
cio para a empresa concesionaria, 
senón que un banco privado, No- 
vaGalicia tamén leva a súa parte. 

Resulta inaudito que o sistema 
implantado para acceder aos des- 
contos no transporte pase pola ad- 
quisición dunha "tarxeta moedei- 
ro" xestionada por unha entidade 
bancaria. Que cada vez que te- 
mos que recargar a nosa tarxeta, 
o teñamos que facer a través da 
súa rede, xerándolles beneficios. 

Ademais, obrígase a facer a recarga 
no caixeiro, posto que se eliminou 
a posibilidade de facelo en oficina, 
e a maioría deles non aceptan a re- 
carga con efectivo. 

Cargar a tarxeta-moedeiro cun- 
ha tarxeta dunha entidade dife- 
rente a NovaGalicia Banco ten 
un recargo mínimo de 3 euros. 


Iniciativas 

Coa suba xeralizada nos transportes, 
están a aparecer numerosas iniciati- 
vas de loita e resistencia en relación 
á defensa do acceso a un servizo 
imprescindible para as/os habitan- 
tes das cidades, especialmente para 
quen dispoñen de menos recursos. 

•"Yo no pago" 

Movemento nado en Grecia que 
propugna "contra os recortes so- 
ciais, insurrección económica". 

No estado español lévanse convoca- 
do dúas accións simbólicas, "colán- 
dose" no transporte público. 

“Colámonos porque xa nola colaron de- 
masiadas veces; e sempre os mesmos■■• 
•■•Os servizos públlcos finánzanse coas 
rentas do traballo, pero os salarlos non 
delxan de baixar•■■ 

•■■Colámonos porque decidimos non se- 
guir pagando a súa crlse--- 
■■■fts utopías nacen grazas a unha uto- 
pía mental que se manifesta na prácti- 
ca- Comezemos por dicir NOí\I” ■ 

• Memetro 

Asociación creada para pagar colec- 
tivamente as multas que se impoñan 
ás asociadas que "esquezan" pagar 
os seus billetes de autobús e metro. 

(http://www.memetro.net/sindrome-memetro/) 

• T11/T22 

Proposta da Federación de Asocia- 
cións Veciñais de Barcelona para 
que as/os usuar¡as/os do transporte 
público compartan as súas tarxetas, 
podendo aproveitar así ao máximo 
as posibilidades de transbordos. 

•Folgas de usuarias/os 

Tamén en Barcelona convocouse o 
10 de xaneiro unha folga de usua- 
rias/os do transporte público, reme- 
morando a "folga dos tranvías do 
51",; 2 semanas de boicot á empresa 
de tranvía respondendo a unha im- 
portante suba de prezo do billete. 

Tampouco podemos esquecer ou- 
tras accións máis lonxanas no tem- 
po, pero moito máis próximas á nosa 
realidade: 

•Conquista de ampliación de liñas 

As/os vec¡ñas/os de Coruxo conse- 
guiron no ano 2003 unha mellora no 
servizo das liñas polo litoral. Logo de 
infructuosas solicitudes ao conce- 
lleiro de turno, ocuparon un autobús 
para evidenciar a súa protesta. Tres 
días despois foron recibidos polo 
concelleiro e implantouse o servizo 
demandado. 

•Loitas polo bono estudiantil 

A primeira tarifa reducida implanta- 
da en Vigo, o bono estudiante, aca- 
douse logo das fortes mobilizacións 
estudiantís de finais de 1980. 

